paragraph_text: Chicago Tribune je vodeći dnevni list iz Chicaga u američkoj državi Illinois, čiji je vlasnik Tribune Company. Dugo vremena poznat pod vlastitim motom "World's Greatest Newspaper" (Najveće novine na svijetu), do dana današnjeg je ostao najpopularniji dnevni list u metropolitanskom području Chicaga i američkoj regiji Srednjeg Zapada. Predstavlja jedan od deset najtiražnijih dnevnih listova u SAD, s nedjeljnom tiražom od 957.212 primjeraka.